માહિતી આયોગમાં ફરિયાદ દાખલ કરનાર નાગરિકો, જાહેર માહિતી અધિકારીઓ પોતાના કેસ સંબંધીત તમામ વિગતો આ એપ દ્વારા જાણી શકશે. માહિતી અધિકાર અધિનિયમ, જુદા-જુદા ફોર્મ, આયોગના અગત્યના ચૂકાદાઓ તથા માહિતી અધિકારના કાયદાને લગતા તમામ પ્રકારના પ્રશ્નો અને જવાબો ખૂબ જ સરળતાથી સહુ કોઇને મળી રહેશે. ગૂગલ પ્લે સ્ટોર પરથી કોઇપણ વ્યક્તિ વિનામૂલ્યે પોતાના એન્ડ્રોઇડ ફોનમાં સરળતાથી ડાઉનલોડ કરી શકે એવી આ એપ અંગ્રેજી અને ગુજરાતી બંને ભાષામાં છે.